**7. sz. melléklet**

**TFEM feladatlista**

| **Ellenőrzés tárgya** | **Ellenőrzési feladat részletezése** |
| --- | --- |
| A pályázat, ill. a megállapodás tárgyát képező területre vállalt lefedés\* | A pályázat tárgyát, ill. az önerős megállapodás tárgyát képező fejlesztési projekt után a területre vállalt lefedettséget kell biztosítani. Ellenőrizendő, hogy a kiviteli terv tartalmaz-e valamennyi, az adott járásban NGA lefedetlen és a szerződésben a pályázat nyertes szolgáltató által lefedésre vállalt címet (igényhelyet). |
| Csatlakozás az országos és nemzetközi hálózathoz | Ellenőrizni kell, hogy a kiviteli terv tartalmazza-e a megépítendő NGA hálózat járási POP-hoz (közvetlenül, vagy a települési POP-on keresztül) való kapcsolódását. |
| Szerződésben vállalt NGA technológia tervezése­\* | Annak ellenőrzése, hogy a lefedésre kerülő igényhelyek a pályázatban, a támogatási szerződésben (illetve az önerős megállapodásban) vállalt technológiával szerepelnek a tervben. Kiemelten kezelve a közintézmények és a települési POP közötti sötétszálakat, valamint hogy a települési POP és a járási POP között a prioritási táblázat szerinti technológia lett-e tervezve. |
| Szabványoknak való megfelelés | A pályázat keretében megépülő műszaki létesítmények alapvető koncepcionális felépítése az MSZ EN, ETSI, ITU vonatkozó követelményeinek nem mondhat ellent. A fókusz a kiviteli terv ellenőrzés kiterjesztésére, a tervezői nyilatkozat ilyen tartalmú ellenőrzésére vonatkozik. (Tartalmaz-e tervezői nyilatkozatot a kiviteli terv, és az hivatkozik-e a releváns követelményekre.) |
| Tartalék kábelhelyek, ill. kábelkapacitások, nyílt hozzáférés (Open Access) betervezésének ellenőrzése, azaz a nyertes pályázatban és a kiviteli tervkivonatokban foglalt releváns értékek összehasonlítása | A nyertes pályázat validációs riportjának Műszaki szempontok fejezetében lévő helyi és helyközi hálózatépítésekhez tartozó pontszám adatok összevetése a HTMR Megvalósítás Előrehaladás Követés portál Feldolgozási riportban lévő ugyanezen Műszaki szempontok fejezet pontszám adataival, a "Számított értékkel".  Az ellenőrzés alapja a tervezett viszonylat hosszak és a viszonylathoz tartozó tartalék mennyiségek értékei. A "Számított érték" eredményét a taralék mennyiségekhez tartozó viszonylat hosszak súlyozása adja. |
|  |  |
|  |  |
| Közterületi WIFI szolgáltatás megtervezése | Annak ellenőrzése, hogy az esélyegyenlőség jegyében a pályázatban (szerződésben) vállalt település egy központi helyszínén ingyenesen elérhető vezeték nélküli internet szolgáltatás (WIFI) megtervezése megtörtént-e. |
| Kiemelt szakhatósági ügyintézésben NFM / KIFÜ közreműködés, eszkalációk intézése, engedélyezések gyorsítása | Ennek keretében az állami tulajdonú cégek, intézmények, szakhatóságok közreműködésével megvalósítandó hozzájárulások, engedélyek stb. megszerzésére irányuló eljárásoknál a 30 napot meghaladó esetben eszkalációk, a folyamat gyorsítására vonatkozó intézkedések megtétele a feladat. |
| Mapping eltérések kezelése a kiviteli tervezés folyamán | Amennyiben a kiviteli tervezés folyamán felderítésre kerül, hogy adott igényhely esetében a pályázat, ill. a támogatási szerződés mellékletben levő adatbázis releváns adatától eltérő információ a realitás adott igényhely (cím) esetében, úgy erre vonatkozó folyamat szerint jár el. A cél, hogy minden olyan igényhely, ami jelenleg nincs a SZIP végéig biztosan le legyen fedve min. 30 Mbps névleges sávszélességű internet szolgáltatással; viszont azon igényhelyek esetében, ahol ez a lehetőség már igazolhatóan fennáll (irányadó az NFM "Állásfoglalás a párhuzamos építkezésekkel kapcsolatban" c. dokumentum), de mégis tervezve lett a lefedés a pályázat során el kell kerülni az indokolatlan magas költségű hálózat és rendszer fejlesztést. |
| A kiviteli tervek HTMR-be történő betöltésének ellenőrzése | A SZIP-et támogató informatikai rendszer, a HTMR fogja tárolni egyebek mellett az NMHH engedélyezett (valamint a csak bejelentési kötelezettségű) SZIP keretében megvalósítandó hálózatokra vonatkozó kiviteli terveket. Az ellenőrzés ennek a feltöltésére vonatkozik. |
| A kiviteli tervezési tevékenységek monitoringja, | Annak ellenőrzése, hogy a kiviteli tervezés az egyes településekre és területekre vonatkozóan a támogatási szerződésben vállalt ütemezésnek megfelelően halad-e. |
| A PoP átviteltechnikai kapcsolatainak megtervezésének ellenőrzése | Ellenőrizni kell, hogy a kiviteli tervben megvalósulnak-e a rendszertervben előírt hálózati kábel nyomvonalak és csomóponti kapacitások. |
| Topológiai tervezés eredményei | A pályázat nyertes szolgáltatónak be kell tudni mutatnia a felhordó és lefedő hálózati kábelekre vonatkozó dokumentációkat, nyomvonalakat, illetve a felhasználható optikai sötétszál elvi nyomvonalterveit |
| HFC rendszer hálózati távolságok, nyomvonalhosszak | Annak ellenőrzése, hogy a kiviteli tervezés során az ONU telepítési helye és az attól legtávolabb tervezett lefedendő igényhely között 1,5 km-nél ne legyen nagyobb a koax kábel hossza. Ellenőrizni kell az un. 3+1 kaszkád szabály betartását. (maximum 3 vonalerősítő a koaxiális síkon). |
| Szélessávú hálózatok építésének feltételei áramszolgáltatói oszlopsor igénybevételével | Az áramszolgáltatói hozzájárulás meglétének ellenőrzése. |
| FTTH GPON passzív hálózatok csillapítás tervezésének (csillapítás mérleg készítés) ellenőrzése | Annak ellenőrzése, hogy a GPON hálózat tervezése kapcsán készült-e csillapítás mérleg. |
| Közintézményi végpontok bekötési terveinek ellenőrzése | Ellenőrizni kell, hogy a beadott tervek alapján a GINOP 3.4.1 pályázati felhívás feltételeinek megfelelően valamennyi közintézményi igény kielégíthető, illetve a közintézményi igények települési vagy járási POP-on történő átadása a GINOP 3.4.1 pályázati felhívás feltételeinek megfelelően a közintézmény bekapcsolása vonatkozásában érintett NTG tulajdonosával, ill. üzemeltetővel ( pl. MVM NET Zrt; NISZ Zrt.) egyeztetett módon lett-e megtervezve. |

*A \*-gal jelölt feladatokat a szolgáltatók önerős hálózatfejlesztési vállalási kiviteli terveiben is ellenőrizni kell*